
1. Rammer og formål
Bekendtgørelsen om erhvervsuddannelser stiller i §6 krav om, at alle erhvervsuddannelser har et kvalitetssystem. Det udfoldes i §7-10, at skolen skal have et kvalitetssystem til brug for intern løbende kvalitetsudvikling og resultatvurdering af uddannelsens skoledel. Kvalitetssystemet skal omfatte procedurer for selvevaluering og procedurer for løbende informationsindsamling. Skolens procedurer for selvevaluering skal sikre, at udvalgte områder gøres til genstand for systematiske og kritiske diskussioner af skolens tilrettelæggelse og gennemførelse af uddannelsen med henblik på at vurdere skolens resultater i forhold til skolens mål. 

Systemet skal indeholde procedurer for:
· En årlig selvevaluering, som omfatter mindst ét område, der vedrører skolens tilrettelæggelse og gennemførelse af uddannelser og undervisning. På baggrund af selvevalueringen udarbejder skolen en opfølgningsplan, der fastlægger ændringsbehov, operationelle mål, strategier og tidsplan for opfølgningen. Opfølgningsplanen skal være tilgængelig på skolens hjemmeside.
· At medarbejdere og elever samt det lokale uddannelsesudvalg inddrages i selvevalueringen og i arbejdet med planen for opfølgning i nødvendigt og tilstrækkeligt omfang.
· Den løbende informationsindsamling. Den løbende informationsindsamling skal belyse, hvordan undervisningen og de valgte arbejdsformer understøtter uddannelsens formål og undervisningens mål og indeholde en opgørelse over og vurdering af gennemførelse og frafald. Resultaterne af den løbende informationsindsamling offentliggøres for hvert år senest den 1. marts det efterfølgende år på skolens hjemmeside. 
· At skolen løbende inddrager eleverne i sit arbejde med elevtrivsel og udvikling af undervisningsmiljøet. Skolen skal aktivt understøtte eleverne i at inddrage deres perspektiver i skolens interne organer, herunder elevrådet, bestyrelsen og lokale uddannelsesudvalg.

[bookmark: _Toc514915296][bookmark: _Toc502662087]Citater fra lov og bekendtgørelse kan læses i bilagsmaterialet til denne tekst.

[bookmark: _Toc525315102][bookmark: _Toc43278715]2. Områder og procedurer
Nærværende tekst udfolder det lovpligtige kvalitetssystem, som det ser ud på Vejen Business College (VBC). Da kvalitetsudvikling og resultatvurdering ses i sammenhæng med den løbende informationsindsamling, er denne indarbejdet i systemet.


Ved at fokusere på de 4 klare mål, fastsat i aftalen af 24.02.2014, udfoldes herunder kvalitetsindikatorer og indsatser.

Mål 1: Flere elever skal vælge en erhvervsuddannelse direkte efter 9. eller 10. klasse 
Mål 2: Flere skal fuldføre en erhvervsuddannelse 
Mål 3: Erhvervsuddannelserne skal udfordre alle elever, så de bliver så dygtige, de kan
Mål 4: Tilliden til og trivslen på erhvervsskolerne skal styrkes

[bookmark: _Toc514915297]Hvert af målene udfoldes nedenfor. 

[bookmark: _Toc43278716]Mål 1: Flere elever skal vælge en erhvervsuddannelse direkte efter 9. klasse eller 10. klasse
Der måles på følgende indikatorer:
· Antallet af elever der søger GF1 på VBC som 1. prioritet direkte fra 9. klasse eller 10. klasse. 
· Antallet af elever der optages på GF1 i alt 
Data indsamles i datavarehuset.

Indsatser:
VBC har iværksat en række initiativer for at sikre en så høj søgning som muligt. Nedenstående indsatser foretages kontinuerligt på VBC:
· Introduktionskurser for 8. klasse
· Brobygningsforløb for 9-10 klasse
· Interne og eksterne orienteringsmøder for interessenter og potentielle elever 
· Markedsføring

[bookmark: _Toc43278717]Mål 2: Flere skal fuldføre en erhvervsuddannelse 
Der måles på følgende indikatorer:
· Frafald fra uddannelsesstart til HF målt på institutionsniveau
· Frafald på grundforløbet
· Forventet frafald i forhold til elever med samme baggrund (frem til en evt. uddannelsesaftale) 
Data indsamles i datavarehuset.

Indsatser:
VBC har iværksat en række initiativer for at fastholde EUD/EUX-eleverne og hermed sikre en så høj gennemførelsesprocent som muligt. Nedenstående indsatser foretages kontinuerligt på VBC:
· Voksen/elev mentorordning (fokus på sociale/personlige problemer)
· Læsevejlederordning (ved uddannet læsevejleder)
· Støtte i form af IT-udstyr til ordblinde elever (SPS ”IT-rygsækken”)
· Tutorer. Alle elever tilknyttes fra skolestart en personlig tutor som løbende følgende op på den enkelte elevs trivsel.
Fraværsopfølgning
Udover ovennævnte initiativer har VBC ansat en person (fastholdelseskoordinator) til at følge op på fraværet på EUD/EUX. Dette vurderes til at være den bedste løsning i forhold til at flere personer (klasselærer, team, tutorer eller lign) tager sig af opfølgningen. En person giver mere orden, kontinuitet og konsekvens i opfølgningen. Den samme person tager sig også af opfølgningen på manglende afleveringer. Dette er positivt, idet fravær og manglende afleveringer ofte hænger sammen. 
Fastholdelseskoordinatoren følger løbende op på alle elevers fravær og forsømmelser. Et højt fravær kan afspejle dårlig trivsel, og under alle omstændigheder er det vigtigt at reagere hurtigt, så det kan afklares, om der er særlige årsager til fraværet. Fastholdelseskoordinatoren indkalder eleven til samtale(r), hvis fraværet er for højt. Der kan også iværksættes sanktioner. Procedurer og sanktioner vedrørende fraværsopfølgningen står beskrevet i skolens studie/ordensregler for EUD/EUX (jf. www.vejenbc.dk)
Der føres systematisk statistik med alle udmeldte elever. Formålet er at undersøge, om der er særlige kendetegn, forhold eller årsager, der gør sig gældende for de elever, der forlader skolen i utide. Ved at være bekendt med disse kendetegn, forhold og årsager vil der kunne gøres en målrettet indsats for at fastholde frafaldstruede elever. 

Ovenstående fastholdelsesinitiativer skal også ses i sammenhæng med de indsatser skolen generelt har i forhold til elevernes trivsels (se mål 4). Der er dokumentation for, at det giver optimale forudsætninger for læring, hvis elever trives og er trygge i deres rammer, når de skal lære. Samtidig er der evidens for, at mistrivsel øger risikoen for frafald markant.

[bookmark: _Toc43278718]Mål 3: Erhvervsuddannelserne skal udfordre alle elever, så de bliver så dygtige, de kan
Der måles på følgende indikatorer:
· Andelen af elever med EUX ud af alle elever der starter.
Data indsamles i datavarehuset.
Indsatser:
For at udfordre eleverne, foretages en løbende evaluering af elevernes faglige udvikling. Nedenstående indsatser foretages kontinuerligt på VBC:
[bookmark: _Toc514915304][bookmark: _Toc525315109]
Elevsamtaler på GF1 og GF2
Alle elever mødes af en række samtaler med fokus på henholdsvis trivsel og faglig udvikling. I starten af GF1 afvikles første tutorsamtale, og eleven indkaldes igen til en samtale med sin tutor i november. På GF2 afholdes endnu en tutorsamtale. Ved samtalerne drøftes elevens faglige, personlige og sociale situation. Der er udarbejdet en spørgeguide, som alle samtalerne kan tage udgangspunkt i.
[bookmark: _Toc514915305][bookmark: _Toc525315110]
Konsultation på GF2
Elever og forældre indbydes til forældrekonsultation i februar. Ved denne forældrekonsultation har elever og forældre mulighed for at tale med alle elevens lærere. Omdrejningspunktet for den enkelte samtale vil være elevens faglige standpunkt i det enkelte fag.
[bookmark: _Toc514915306][bookmark: _Toc525315111]
Formativ evaluering i fagene
Der arbejdes med forskellige former for formativ evaluering i fagene. Alle elever vil derfor møde forskellige evalueringsformer med det formål at fremme den enkeltes læring. Den formative evaluering kan centreres omkring arbejde med feedup, feedforward og feedback.
[bookmark: _Toc514915307][bookmark: _Toc525315112]Summativ evaluering i fagene
Der gives standpunktskarakterer. Inden karaktererne offentliggøres afholdes teambaseret lærermøde, hvor såvel den enkelte elev som klassen drøftes. 
[bookmark: _Toc514915308][bookmark: _Toc514915310][bookmark: _Toc502662095][bookmark: _Toc514915311][bookmark: _Toc502662096][bookmark: _Toc43278719]
Mål 4: Tilliden til og trivslen på erhvervsskolerne skal styrkes
Skolen deltager i den lovpligtige årlige nationale elevtrivselsundersøgelse (ETU) blandt eleverne. Undersøgelsen gennemføres i løbet af november måned. 
Der måles på følgende indikatorer:

· læringsmiljø 
· velbefindende. 

[bookmark: _Toc502662088]Indsatser:	
Det ligger i naturlig forlængelse af skolens overordnede værdisæt (ASTON) at indsatser i relation til elevernes trivsel prioriteres højt.
[bookmark: _Toc514915299][bookmark: _Toc502662090][bookmark: _Toc525315104]Indsatser på klasseniveau	
Vejen Business College fokuserer målrettet på at skaffe en god klasserumskultur og et trygt læringsmiljø i den enkelte klasse. Teamlærerne er krumtappen i denne indsats, der blandt andet indbefatter, at eleverne fra første dag udstyres med en tutor (lærer), så ingen elever er overladt til sig selv. Teamets arbejde indbefatter mange trivselsindsatser, hvoraf nogle består i at hjælpe eleverne med at løse problemer på klasseniveau, hvis de måtte opstå. Teamlærerne samarbejder med studievejlederne, tutorerne og mentorerne. Hver klasse har en fast tilknyttet studievejleder, der blandt andet sammen med tutorerne tager sig af elevernes trivsel på individniveau. Dette sker løbende og formaliseret for den store gruppe af velfungerende elever og målrettet og koncentreret for en mindre gruppe af elever, der har brug for særlig støtte og opbakning. Her træder skolens mentorordning i kraft. Både teamlærere, tutorer, øvrige undervisere og ledelse har pligt til at gøre studievejlederne opmærksomme på elever, der viser tegn på mistrivsel. Det kan ske med udgangspunkt i observationer i forbindelse med undervisningen eller i forlængelse af løbende målinger af trivslen i de enkelte klasser, elevtrivselsundersøgelser (ETU).
Indsatser på skoleniveau
På tværs af klasserne understøtter og faciliterer skolen aktiviteter, der skaber gode forudsætninger for et velfungerende socialt miljø båret af en sund og inkluderende kultur. Skolens udvalgsstruktur indbefatter blandt andet et elevråd, der har løbende dialog med ledelsen, og derfor har let adgang til at formidle ønsker og oplevelser fra eleverne. Eleverne er endvidere repræsenteret i Det Lokale Uddannelsesudvalg (LUU) samt skolens bestyrelse, hvor de på møderne i LUU og bestyrelsen har mulighed for at give udtryk for elevernes ønsker og oplevelse af skolen. Idrætsdagsudvalget sikrer, at klasserne to gange årligt (september/januar) konkurrerer under helt uformelle rammer.

Ud over de faste og tilbagevendende arrangementer med fokus på trivsel, afsætter VBC hvert skoleår ressourcer til et antal tilbud om fællesskabende aktiviteter, der oftest starter som en idé i blandt eleverne. Skolens aktivitetsudvalg bestående af elever fra alle klasser er primus motor i at planlægge, gennemføre og evaluere fællesarrangementer. Skolens aktivitetsudvalg planlægger/gennemfører ligeledes de månedlige fredagscafeer samt skolens elevfester. 
	


[bookmark: _Toc514915300][bookmark: _Toc502662092][bookmark: _Toc502662093][bookmark: _Toc514915301][bookmark: _Toc525315106]Undervisningsevaluering	
På hvert enkelt hold foretages evaluering af undervisningen, og evalueringen omfatter som minimum følgende emner: Undervisningens tilrettelæggelse, elevernes forberedelse og motivation, elevernes arbejdsbyrde og lærerens gennemførelse af undervisningen.
[bookmark: _Toc514915302][bookmark: _Toc514915303][bookmark: _Toc502662094][bookmark: _Toc514915312][bookmark: _Toc502662097][bookmark: _Toc525315117]Der evalueres som minimum én gang skriftligt (elektronisk). Desuden evalueres der mundtligt efter   behov. Når eleverne har evalueret undervisningen, gøres evalueringsresultatet til genstand for en drøftelse mellem elever og lærer, og det aftales hvordan undervisningen eventuelt skal justeres. Resultatet af undervisningsevalueringerne er ligeledes et fast omdrejningspunkt for ledelsens årlige MUS-samtaler med alle lærere. Evalueringerne vil her bla. blive anvendt som et middel til at klarlægge og drøfte eventuelle indsatsområder for den enkelte lærer.


[bookmark: _Toc43278720]3. Årshjul 
Nedenfor ses årshjulet for målinger og opfølgning i kvalitetsplanen.
	[bookmark: _Toc502662101][bookmark: _Toc514915314]Tidspunkt
	Handling
	Løbende kvalitetsudvikling

	
Løbende, når relevant
	
Evaluering af særlige faglige og pædagogiske indsatser (introforløb, 80 timers puljen, motion og bevægelse mv.)
Forskellige udvalg afvikler evalueringerne og formilder resultaterne
Beslutninger om indsatser/justeringer indarbejdes i årets selvevaluering.

	
Eventuelle justeringsforslag fremlægges for lærerrådet

	
November
	Undervisningsevaluering i alle fag gennemføres 
	Hver enkelt lærer drøfter evalueringerne med sine hold. På baggrund heraf foretages eventuelle justeringer i det resterende og kommende lignede undervisningsforløb. Resultatet af fag-evalueringerne er ligeledes et fast omdrejningspunkt for ledelsens årlige MUS-samtaler med alle lærere.

	November/december


	Ministeriets nationale trivselsmåling hentes på ministeriets hjemmeside. Tal-evaluering lægges på skolens hjemmeside
	

	
Januar/vinterferie
	Når resultatet af trivselsmålingen (ETU) kendes, drøftes det i SU, med elevrådet, og på lærerrådsmøde. Drøftelserne fører til indsatsområder som indarbejdes i årets selvevaluering/opfølgningsplan
	
Evt. nye trivselstiltag - kvalitetsmål 



	Januar/vinterferie
	MUS, hvor fokuspunkter i undervisningsevalueringen drøftes med henblik på kvalitetsudvikling
	Evt. behov for efteruddannelses bringes i spil

	Marts
	Resultaterne af den løbende informationsindsamling offentliggøres for hvert år senest den 1. marts på skolens hjemmeside. 

	

		April
	Årets selvevaluering inkl. opfølgningsplan udarbejdes af skolens ledelse og behandles i skolens Lokale Uddannelsesudvalg
	Selvevalueringen justeres i forlængelse af dialogen

	
Maj/juni

	Bestyrelsen forelægges selvevaluering inkl. opfølgningsplan. Opfølgningsplan og selvevaluering for de seneste tre år gøres tilgængelig på skolens hjemmeside
	Der følges op på planen


[bookmark: _Toc525315120][bookmark: _Toc43278721]4. Den årlige selvevaluering og opfølgningsplan

Skolens selvevaluering følger op på evaluérbare dele af skolens kvalitetssikringssystem. Der fokuseres på nedenstående områder:
· Søgning til GF1 målt på institutionsniveau
· Frafald fra uddannelsesstart til HF målt på institutionsniveau
· Frafald på grundforløbet
· Forventet frafald i forhold til elever med samme baggrund (frem til en evt. uddannelsesaftale) 
· Andel elever med EUX ud af alle elever der starter
· Elevtrivsel (læringsmiljø og velbefindende)

Selvevalueringen danner udgangspunkt for opfølgningsplanen, der præsenteres for elevrådet, lærerrådet og det Lokale Uddannelsesudvalg. Bestyrelsen præsenteres for en endelig version af selvevalueringen/opfølgningsplanen, som de enten tilslutter sig eller opfordrer til justeringer af.


[bookmark: _Toc514915316][bookmark: _Toc502662103][bookmark: _Toc525315121][bookmark: _Toc43278722]Bilag: Relevante uddrag fra love og bekendtgørelser

EUD bekendtgørelsen:
Kapitel 2
Kvalitetsarbejdet i uddannelserne
§ 5. Det faglige udvalg for en uddannelse skal foretage opfølgning af, om uddannelsen lever op til de forventede kvalitetskrav i uddannelsen.
Stk. 2. Det faglige udvalg skal i samarbejde med de lokale uddannelsesudvalg og praktikvirksomhederne foretage løbende kvalitetsudvikling og kvalitetssikring af uddannelsernes praktikdel, herunder følge udviklingen i større elevgruppers gennemførelse af praktikuddannelsen.
Stk. 3. Det faglige udvalg skal i samarbejde med de lokale uddannelsesudvalg og skolerne foretage løbende kvalitetsudvikling og kvalitetssikring af eventuel skolepraktik.
Stk. 4. Det faglige udvalg skal følge beskæftigelsesudviklingen og afgive indstilling vedrørende behov for uddannelsen eller ændringer i uddannelsen.
Stk. 5. Det faglige udvalg skal følge de lokale uddannelsesudvalgs arbejde med den lokale undervisningsplan på de skoler, der er godkendt til at udbyde erhvervsuddannelse.
§ 6. Skolen skal have et kvalitetssystem til brug for intern løbende kvalitetsudvikling og resultatvurdering af uddannelsens skoledel. Kvalitetssystemet skal omfatte procedurer for selvevaluering og procedurer for løbende informationsindsamling.
Stk. 2. Bestemmelsen i stk. 1 finder tilsvarende anvendelse for skolens eventuelle udbud af skolepraktik.
Stk. 3. For undervisning på gymnasialt niveau, der indgår i en erhvervsuddannelse, bortset fra grundfag, gælder § 71 i lov om de gymnasiale uddannelser og regler fastsat i medfør af denne.
Stk. 4. Skolen skal hvert år gennemføre en tilfredshedsmåling for praktikvirksomheder, der har aktive uddannelsesaftaler i tidsrummet for denne måling, jf. stk. 5.
Stk. 5. Tidsrum for tilfredshedsmåling af praktikvirksomheder fastsættes hvert år af Styrelsen for Undervisning og Kvalitet ved henvendelse til skoler med erhvervsuddannelser og offentliggøres på ministeriets hjemmeside.
Stk. 6. Virksomhedstilfredshedsmålinger gennemføres ved anvendelse af et spørgeskema med tilhørende vejledning, som gøres tilgængeligt på ministeriets hjemmeside senest samtidig med den i stk. 5 nævnte meddelelse.
Stk. 7. Senest en uge efter at den enkelte skole har gennemført tilfredshedsmålingen, overfører skolen besvarelserne til Styrelsen for It og Lærings Web-service. Skolen skal på en lettilgængelig måde oplyse resultaterne af de gennemførte årlige virksomhedstilfredshedsmålinger på sin hjemmeside.
§ 7. Skolens procedurer for selvevaluering skal sikre, at udvalgte områder gøres til genstand for systematiske og kritiske diskussioner af skolens tilrettelæggelse og gennemførelse af uddannelsen med henblik på at vurdere skolens resultater i forhold til skolens mål.
Stk. 2. Der skal gennemføres en årlig selvevaluering, som omfatter mindst ét område, der vedrører skolens tilrettelæggelse og gennemførelse af uddannelser og undervisning.
Stk. 3. På baggrund af selvevalueringen udarbejder skolen en opfølgningsplan, der fastlægger ændringsbehov, operationelle mål, strategier og tidsplan for opfølgningen. Opfølgningsplanen skal være tilgængelig på skolens hjemmeside.
Stk. 4. Skolens procedure skal sikre, at medarbejdere og elever samt det lokale uddannelsesudvalg inddrages i selvevalueringen og i arbejdet med planen for opfølgning i nødvendigt og tilstrækkeligt omfang.
§ 8. Skolens procedurer for informationsindsamling skal sikre, at skolen løbende kan dokumentere sine resultater, herunder dokumentere resultater af indsatsen for at øge elevernes gennemførelse. Dokumentationen skal samtidig indgå i grundlaget for skolens selvevalueringer. Den løbende informationsindsamling skal:
1) belyse, hvordan undervisningen og de valgte arbejdsformer understøtter uddannelsens formål og undervisningens mål og
2) indeholde en opgørelse over og vurdering af gennemførelse og frafald.
Stk. 2. Resultaterne af den løbende informationsindsamling offentliggøres for hvert år senest den 1. marts det efterfølgende år på skolens hjemmeside.
§ 9. Skolen skal løbende inddrage eleverne i sit arbejde med elevtrivsel og udvikling af undervisningsmiljøet. Skolen skal aktivt understøtte eleverne i at inddrage deres perspektiver i skolens interne organer, herunder elevrådet, bestyrelsen og lokale uddannelsesudvalg.
§ 10. Skolens beskrivelse af principperne for og tilrettelæggelsen af sit systematiske kvalitetsarbejde skal være tilgængelig i en kort og overskuelig form på skolens hjemmeside.

